পরদিন সকালে ভূমিতে পা দিয়ে প্রথম মনে হলো সারা পৃথিবীর আজ অসুখ করেছে। মনে হল যেন এত নড়াচড়া এর আগে তাকে করতে দেখিনি কখনো। আমি বুঝে নিলাম আমার জাহাজ ভ্রমণের দুলুনি এখনও যায়নি। সেদিন থেকে গেলাম ক্রাইস্ট চার্চে তবে মাহমুদ সাহেব এবং সাখু ভাইয়ের সাথে শহর দেখা হল। খুঁজে পেলাম বিদেশ মানচিত্রে আরেক বাংলাদেশ – “টেস্ট অব বেঙ্গল” এর বাংলা খাবার। অনেক দিন বাদে বাংলা খাতির পেলাম ভদ্রলোকের কাছ থেকে। আর কোন বাংলা দোকান এখানে আছে কিনা আমার আর জানা হলো না। চলে এলাম হোস্টেলে।